Fimmtudag og föstudag í síðustu viku hélt kórinn sína árlegu jólatónleika í Skálholtskirkju . Spenningurinn var mikill , bæði hjá áhorfendum og kórmeðlimum . En myndast hafði röð fyrir utan kirkjuna töluvert áður en húsið var opnað enda var uppselt á báða tónleikana áður en forsölu lauk . Fjöldi nýliða bættust við kórinn úr fyrsta bekk þetta árið og stóðu þau sig með prýði á sínum fyrstu stórtónleikum með kórnum . Lagavalið var fjölbreytt , allt frá enskum jólasálmum yfir í íslensk ljóð og má þar nefna : Heilagi Drottinn himnum á , Happy X-mas , A spaceman came travelling og Dansaðu vindur . Óhætt er að segja að tónleikarnir heppnuðust vel og vonandi allir sem fóru með jólaskapið með sér heim . Kórinn er svo sannarlega ríkur af hæfileikaríkum hljóðfæraleikurum og ekki er annað hægt en að nefna þau sérstaklega og þakka fyrir : Gísella Hannesdóttir , Jónína Njarðardóttir og Þóra Björg Yngvadóttir spiluðu á píanó , Júlía Katrín Lárusdóttir og Ronja Valdimarsdóttir spiluðu á fiðlu , Bergrún Bjarnadóttir , Fanndís Hjálmarsdóttir og Freyja Benónýsdóttir spiluðu á þverflautu , Svavar Axel Malmquist spilaði á bassa ásamt Almari Mána Þorsteinssyni sem spilaði einnig á gítar með honum Þresti Fannari Georgssyni , Oddný Benónýsdóttir spilaði á selló , Sindri Bernholt spilaði á trompet og Bjarni Sigurðsson spilaði á trommur . Eyrún Jónasdóttir kórstjóri á heiður skilið fyrir vel unnin störf og einnig er vert að minnast á kórstjórnina sem stóð sig virkilega vel í tengslum við allt skipulag og miðasölu . Í kórstjórn sitja Laufey Helga sem formaður , Bergrún Anna er varaformaður , Anna Katrín er gjaldkeri og Helga Margrét er ritari . Allar eru þær á þriðja ári . Við látum nokkrar myndir fylgja af viðburðinum .